**7 ФЕВРУАРИ 2025 г.**

**Наказателно дело от общ характер №974/2023 година – 09:00 часа**

На 07.02.2025 година, бе насрочено за разглеждане поредното съдебно заседание по наказателно дело №974/2023 година, образувано срещу четирима обвиняеми, трима от град Плевен и един от село Биволаре, с инициали **В.К.С., Д.А.И., А.Р.С.** и **С.К.С.**, обвинени в това, че

На 25.12.2022 година в село Биволаре, обл.Плевен, умишлено умъртвили **М.Н.М.** на 49 години от същото село, по хулигански подбуди, с особена жестокост.

Смъртта е настъпила в следствие нанесени от четиримата множество удари със значителна сила и интензитет, в областта на главата и по цялото тяло, с брадва и дървен кол.

В съдебното заседание не е даден ход на делото, тъй като единият от защитниците, на двама от подсъдимите, не се е явил. Същият има уважителни причини за неявяването си – влошено здравословно състояние. Това е наложило отлагане на делото. Следващото съдебно заседание е насрочено за 25.02.2025 година.

**Наказателно дело от общ характер №50/2025 година – 10:00 часа**

На 07.02.2025 година сe проведе съдебно заседание по наказателно дело №50/2025 година, образувано срещу лице с инициали А.Г.М., на 41 години от село Ралево.

Същият е обвинен в това, че в два последователни дни на месец юли 2024 година, в град Плевен, чрез проникване в частни домове, отнел чужди движими вещи.

Подсъдимият е многократно осъждан за извършени престъпления от общ характер, повечето от които кражби. Наложена му е мярка за неотклонение „Задържане под стража“.

В разпоредителното заседание днес, подсъдимият е поискал да възстанови щетите от престъпленията си на пострадалите и да сключи споразумение с прокуратурата. Това не е станало, тъй като пострадалите не са се явили в съдебното заседание. Затова делото е отложено за 11.02.2025 година.

**Връзки с обществеността 7 февруари 2025 г.**

**e-mail:** **os\_press@abv.bg**